Arrondiment de Periguers

L’Arrondiment de Periguers es una division administrativa e una anciana division electorala d'aici a la fin de la Tresena Republica per los conselhiers d'arrondiment e per l'eleccion daus deputats francesa situada en Perigòrd, dins lo departament de Dordonha e la region de Novela Aquitània, anteriorament d'Aquitània. La lenga autoctòna es l'occitan lemosin dins la varianta perigòrda e, dempuei la refòrma cantonala de 2014, aplicada en 2015, benleu per quauquas comunas, l'occitan lengadocian brageiragués. I a tanben dens lo canton de Senta Aulaia quauquas comunas totalament o parcialament francesas que parlan santongés.

Istòria
L'arrondiment fuguet creat en 1800, coma los autres arrondiments francés. En 1926, recebet la totalitat de l'arrondiment de Rebairac, suprimit : los cantons de Moissídan, Montagrier, Montpaun, Nuòuvic, Rabairac, Senta Aulaia e Vertelhac. Lo nombre de cantons montet entau a setze. En 1973, lo canton de Periguers fuguet partit en tres e lo nombre de cantons de l'arrondiment passet a dietz-e-uech. Lo nombre de comunas èra de 196.

Emb la refòrma cantonala de 2014, aplicada en 2015, lo nombre de cantons fuguet devesit per dos, un canton novel pòt èsser sus dos arrondiments. 

En 2017, modifiquèren la composicion daus arrondiments per 'mor de los adaptar aus limits de las intercomunalitats e de las circonscripcions legislativas. 

L'arrondiment de Periguers ganhet 21 comunas que venian de l'arrondiment de Brageirac : Beuregard e Bassac, Belesmas, Campsègret, Clarmont de Beuregard, Dovila, Gleisanueva d'Eiçac, Eiçac, La Vaissièra), Las Leschas, Maurens, Montanhac de Cremsa, Molin Nuòu, Paunac, Sent Jòrgi de Montclar, Sent Alari d'Estiçac, Sent Joan d'Estiçac, Sent Joan d'Eiraud, Sent Júlian de Cremsa, Sent Martin de las Combas, Vau de Loira e Caudau e Vilamblard.

L'arrondiment perdet 28 comunas que passeren a l'arrondiment de Nontronh : Anlhac, Biràs, Bordelha, Brantòsme en Perigòrd, Brochau, Buçac, Charvés e Cubas, Clarmont d'Eissiduelh, Colòures, Cujac Auvesera Vau d'Ans, Eissiduelh, Eivirac, Janiç, Maiac, Negrondes, Preissac d'Eissiduelh, Sent Front d'Alems, Sent Gèrman daus Prats, Sent Jòri las Blos, Sent Marçau d'Aubareda, Sent Medard d'Eissiduelh, Sent Maimin, Sent Pantali d'Eissiduelh, Sent Rafeu, Sent Vincenç d'Eila, Salanhac, Cencenac e Puei de Forchas e Valuelh. 

L'arrondiment perdet tanben 22 comunas que passeren a l'arrondiment de Sarlat e La Canedat :Ajac d'Aubaròcha, Aserat, Badafòu d'Ans, Barç, Boissuelh, Chornhac, Cosorn, Fòssamanha, Gabilhon, Granges d'Ans, Autafòrt, La Chapela Sent Joan, Limeirac, Montanhac d'Aubaròcha,Nalhac, Senta Aulaia d'Ans, Senta Orsa, Sent Trían,Telhòus, Lo Temple de Laguion, Tenon e Tortoirac.


Composicion d'aici a 2015
 Canton d'Autafòrt
 Canton de  Brantòsme
 Canton d'Eissiduelh
 Canton de Moissídan
 Canton de Montagrier
 Canton de Montpaun e Menesteiròu
 Canton de Nuòuvic (d'Eila)
 Canton de Periguers Centre
 Canton de Periguers Nòrd-Èst
 Canton de Periguers Oèst
 Canton de Rabairac
 Canton de Sench Astier
 Canton de Senta Aulaia
 Canton de Sent Peir de Chinhac
 Canton de Savinhac de las Gleisas
 Canton de Tenon
 Canton de Vern
 Canton de Vertelhac

Composicion dempuei 2017
L'arrondiment compreniá 146 comunas en 2017. I a agut de las fusions de comunas desempuei.

Nòtas

Categoria:Arrondiment de Dordonha